Diari Oficial de la Generalitat Valenciana


Sumari del DOGV 3768, del 09-06-2000 (2000/4661)

RESOLUCIÓ de 30 de maig de 2000, del Rectorat de la Universitat Jaume I, per la qual s'amplia el termini de presentació de sol·licituds de la convocatòria per a la selecció d'un tècnic mitjà d'investigació vinculat al projecte subscrit amb la CICYT-FEDER, realitzada per Resolució d'11 d'abril de 2000 (DOGV del 20).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3768

Data del DOGV
:   09-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4661


Data del document
:   30-05-2000

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * personal d'investigació
    * concurs administratiu
    * universitat

RESOLUCIÓ de 30 de maig de 2000, del Rectorat de la Universitat Jaume I, per la qual s'amplia el termini de presentació de sol·licituds de la convocatòria per a la selecció d'un tècnic mitjà d'investigació vinculat al projecte subscrit amb la CICYT-FEDER, realitzada per Resolució d'11 d'abril de 2000 (DOGV del 20). [2000/Q4661]
  
Mitjançant la Resolució d'11 d'abril de 2000, el Rectorat de la Universitat Jaume I (DOGV número 3.735, de 20 d'abril de 2000), es va convocar una oferta pública d'una plaça de tècnic mitjà d'aquest organisme, amb contracte laboral temporal per obra o servei, a temps parcial (projecte subscrit amb la CICYT-FEDER).
  
En la base novena s'estableix un termini per a presentar sol·licituds de 20 dies naturals. Aquest termini va finalitzar el 10 de maig de 2000.
  
Vista l'acta de la comissió avaluadora, de 24 de maig de 2000, i atés que es considera convenient una ampliació del termini establit en la Resolució d'11 d'abril de 2000, en no ajustar-se, totalment, cap currículum presentat a les necessitats del projecte i atés que amb això no es perjudiquen interessos de tercers.
  
Aquest Rectorat, fent ús de les atribucions conferides per l'article 65 dels Estatuts de la Universitat Jaume I, aprovats per Decret 5/1997, de 28 de gener, del Govern Valencià, resol:
  
Ampliar el termini de presentació de sol·licituds en la base novena de la Resolució d'11 d'abril de 2000, del Rectorat de la Universitat Jaume I (DOGV número 3.735, de 20 d'abril de 2000), en 10 dies naturals comptadors des de l'endemà de la publicació d'aquesta resolució en el Diari Oficial de la Generalitat Valenciana.
  
Així mateix, atés que la finalització del projecte està prevista el 31 d'octubre de 2000, s'estableix la retribució íntegra mensual en 122.033 pessetes, en concepte de sou base i la jornada de treball en 40 hores setmanals.
  
Contra aquesta resolució, que esgota la via administrativa, s'hi podrà interposar un recurs contenciós administratiu davant el Jutjat Contenciós Administratiu de Castelló en el termini de dos mesos a partir d'aquesta publicació.
  
Això no obstant, contra aquesta resolució, les persones interessades podran interposar un recurs de reposició davant el mateix òrgan que la dicta, en el termini d'un mes comptador a partir de l'endemà de la publicació; en aquest cas no es podrà interposar el recurs contenciós administratiu anteriorment esmentat fins que no recaiga una resolució expressa o presumpta del recurs de reposició, d'acord amb els articles 116 i següent de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.